Document ID: 32006R0313

NARIADENIE KOMISIE (ES) č. 313/2006
z 22. februára 2006
o začatí stáleho výberového konania na ďalší predaj nelúpanej ryže v držbe gréckej intervenčnej agentúry na vnútornom trhu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1), a najmä na jeho článok 7 odseky 4 a 5,
keďže:
(1)
V nariadení Komisie (EHS) č. 75/91 (2) sa stanovili postupy a podmienky nakladania s nelúpanou ryžou v držbe intervenčných agentúr.
(2)
Vzhľadom na súčasnú situáciu na trhu Spoločenstva s ryžou je vhodné začať stále výberové konanie na ďalší predaj na vnútornom trhu približne 34 611 ton nelúpanej ryže v držbe gréckej intervenčnej agentúry.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Grécka intervenčná agentúra začne, v rámci podmienok stanovených v nariadení (EHS) č. 75/91, stále výberové konanie na ďalší predaj nelúpanej ryže v jej držbe na vnútornom trhu, ako stanovuje príloha tohto nariadenia.
Článok 2
1. Lehota na predloženie ponúk na prvé čiastočné výberové konanie je stanovená na 8. marec 2006.
2. Lehota na predloženie ponúk na posledné čiastočné výberové konanie uplynie 28. júna 2006.
3. Ponuky je potrebné zaslať na adresu gréckej intervenčnej agentúry:
OPEKEPE
Acharnon Street 241
GR-10446 Atény
Telefón: (30-210) 212 48 46 a 212 47 88
Fax: (30-210) 212 47 91
Článok 3
Odchylne od článku 19 nariadenia (EHS) č. 75/91 grécka intervenčná agentúra oznámi Komisii najneskôr v utorok v týždni, ktorý nasleduje po uplynutí lehoty na predloženie ponúk, množstvo a priemerné ceny rozličných predaných zásielok, prípadne rozdelených do skupín.
Článok 4
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. februára 2006

Labels: 3
18
17